Regering vra strenger voorwaardes vir Walmart-oorname | Maroela Media
Die boodskap kom uit 'n verklaring deur die minister van handel en nywerheid Rob Davies, die minister van landbou Tina Joemat-Pettersson en die minister van ekonomiese ontwikkeling Ebrahim Patel. Dié drie ministers het verlede maand 'n aansoek ingedien om die Mededingingstribunaal se besluit om die oorname goed te keur, op hersiening te neem. Patel het Dinsdagoggend tydens 'n mediakonferensie in Kaapstad gesê die regering sal sy pligte versuim indien hy niks hieraan dien nie. Hy meen die oorname sal lei tot werksverliese en ongunstige werkstoestande weens 'n toename in invoere. Patel wou egter nie uitbrei oor die strenger voorwaardes wat hy en die ander minister voorstel nie. Massmart sluit onder meer in Game, DionWired, Makro en Builders.
Marnia Verwey · 8 jare gelede
Daar moet gekyk word na die voorwaardes, maar ons moet oppas om hulle nie af te skrik nie. Hierdie is 'n baie groot geleentheid vir ons land, dit kan ons tot 'n volgende vlak neem, as ons dit toelaat. Maar vrese vir verandering gaan ons terug hou. Daar moet bepaal word wat is die beste vir ons land nou (ekonomies), en wat gedoen kan word om dit te laat gebeur.